Marsilya û Stuttgart de vera hêrişanê kîmyewîyan ê dewketa tirke û bêvengîya Ewropa çalakîyanê xeyme roja diyîne de zî dewam kerd.
Şaristanê Marsilya yê Fransa de çalakîya xeyme roja diyîne de Meydanê Vieux Portî de standêk akerd. Çalakîkeran stand de vilawekî vila kerdî. Çalakîya xeyme siba do biqeda û dima mîtîngêk bêro kerdene.
Şaristanê Stuttgartî yê Almanya de zî Meydanê Kobanê de çalakîya xeyme ameye kerdene. Çalakîye de bi almankî vilawekî ameyî vilakerdene û bale ameye antene tecrîdê giranî yê vera Rayberê Şarê Kurdî Abdullah Ocalanî ser. Çalakîye siba bi mîtîngêkî do biqeda.
